**O DELU IZVRŠNEGA ODBORA V LETU 2016**

Izvršni odbor je izvršilni organ zbora članov, ki skrbi za uresničevanje in izvajanje sklepov zbora članov, vodi in usmerja delo društva med dvema sejama zbora članov, zagotavlja materialne pogoje za delovanje društva ter opravlja druge organizacijske in strokovne naloge v skladu s tem statutom za nemoteno delovanje društva.

Izvršni odbor DI je drugi najvišji organ društva in deluje po Poslovniku o delu izvršnega odbora, ki je bil sprejet na 1. seji dne 10.04.2009. Z njim se ureja organizacija in delo izvršnega odbora društva zaradi čim bolj učinkovitega in konstruktivnega delovanja IO.

Sestavljen iz 9 članov, ki so bili izvoljeni na volilnem ZČ v letu 2013, vodi jih predsednik, ki je tudi predsednik društva.

V letu 2016 se je IO sestal na treh sejah, na njih obravnaval in spremljal delo društva, izvajal sklepe zbora članov, uresničeval letni program društva, skrbel za stalno in pravočasno obveščanje članov, sodeloval z organi in organizacijami sorodnih društev, ter opravljal vse druge naloge v skladu s statutom in ostalimi akti društva in sklepi IO.

Na sejah IO, se je sprotno spremljalo in nadziralo izvrševanje sklepov sprejetih na prejšnji seji, izvajanje programa dela in finančno stanje društva.

O vseh sejah IO se pišejo zapisniki, ki se nahajajo v arhivu društva.

Dravograd, 01.03.2017

Predsednik IO Slavko Halužan